Ben's Cookie เป็นร้านคุ้กกี้จากประเทศอังกฤษ ที่พึ่งมาเปิดในสยามพารากอนไม่นาน ในช่วงแรกๆนั้นคนเข้าแถวกันยาวเหยียดมากค่ะ เลยไม่ได้ลองสักที แต่พักหลังนี้คนน้อยลงเยอะมากค่ะ แทบไม่ต้องรอเลย 

ในร้านมีเมนูคุ้กกี้หลากหลายรสมากค่ะ ทำเอาแทบเลือกไม่ถูกทีเดียว 

เมนูที่ลองคือ Triple Chocolate Chunk (75THB) 
จริงๆ อยากลองอีกรสนึงที่มีถั่ว แต่หมดพอดีเลยได้ลองอันนี้แทน ราคาถือว่าแพงอยู่ค่ะ ชิ้นขนาดใหญ่ประมาณฝ่ามือได้ ได้มาทานตอนอุ่นๆ เลยค่ะ ตัวคุ้กกี้นุ่มมากๆ ทานยากสักหน่อย เพราะถือนิดหน่อยก็หักเป็นชิ้นๆ แล้ว ข้างนอกจะกรอบหน่อย แต่ตรงกลางจะนุ่มที่สุด มีช็อกโกแลตละลายไหลเยิ้มๆ ซึ่งเป็นแบบที่เราชอบค่ะ รสช็อกโกแลตเข้มข้นดี แต่ตรงที่เป็นไวท์ช็อกโกแลตจะหวานมาก ส่วนเรื่องแคลนี่น่ากลัวจริงค่ะ ชิ้นนี้400กว่าได้ 
แต่โดยรวมถือว่าเป็นซอฟต์คุ้กกี้ที่อร่อยร้านนึงเลยค่ะ แต่ถ้าดูเรื่องราคาด้วยแล้ว คิดว่าไม่ได้มีอะไรเป็นพิเศษมากค่ะ
